ديموغرافيا السكان فى مصر

المقال ده عن الملامح ال ديموجرافية للسكان فى مصر زى الكثافة السكانية ومستوى التعليم والصحة العامة والحالة الاقتصادية وغيرها من مظاهر السكان التانية فى مصر .
مصر هيا اكبر دولة حسب  عدد السكان فى الشرق الأوسط ، والتانية على مستوى قارة افريقيا .تقريبا 100 % من السكان وعددهم 78887007 ( تعداد 2006) بيعيشوا فى 3 مناطق رئيسية : القاهرة و اسكندرية ،وعلى ضفاف النيلسواء فى الصعيد او الدلتا ، و فى مدن قناة السويس .و نسبة صغيرة من بقية السكان بيعيشوا فى الواحات اللى موجودة فى الصحرا الغربية

كل ، وكثافة السكان قى المناطق دى بتوصل 1540  انسان لكل كيلو متر مربع عشان كده بتعتبر من اعلى مناطق العالم فى الكثافة السكاتية وبتوصل كثافة السكان فى باقى مصر ل74  انسان لكل كيلو متر مربع .
الحكومة دلوقتى بتحاول تشجع الهجرة للمدن الجديدة اللى بتبنى فى الصحرا بعيد عن الوادى والدلتا ، وبتحاول تنفذ مشاريع كبيرة لا استصلاح الصحرا علشان تجذب السكان .

نظرة عامة 
مصر هيا اول دولة موحدة فى التاريخ من 5000 سنة فاتوا ولحد دلوقتى ، وفيه ابحاث اثرية دلت على أن القبايل البدائية استوطنت على ضفاف النيل من زمان أوى وحتى على ايد عصر الاسرات الملك مينا وحد مصر فى سنة 3150 قبل الميلاد و من وقتها ابتدا عصر الاسرات اللى وصل عددهم ل30 اسرة حكموا مصر القديمة فى 3 عصور : عصر الدولة القديمة وعصر الدولة المتوسطة وعصر الدولة الحديثة
هرم خوفو الاكبر هو ه الوحيد من عجايب الدنيا السابعة القديمة واللى لسه موجود لحد دلوقتى ، والهرم بناه الملك خوفو فى زمن الاسرة الرابعة علشان يبقى مقبرة ليه. وأهرامات الجيزة هيا دليل على قوة مصر القديمة واللى وصلت فى زمن الدولة الحديثة (1567 ـ 1085 قبل الميلاد) لأعلى درجة القوة والغنى والتوسع الجغرافى .
اخر الاسر الفرعونية وقعت باحتلال الفرس لمصر سنة 341 قبل الميلاد و احتلها بعدهم بعدهم الرومان ، البيزنطيين ، العرب والأتراك العثمانيين ، وبعدهم البريطانيين . مصر أخدت استقلالها عن بريطانيا سنة 1922 وبعد الحرب العالمية التانية مصر أخدت استقلالها الكامل .فى سنة 1971 اكتمل بنا السد العالى وبحيرة ناصر اللى اتكونت وراه غيرت طريقة الزراعة والرى فى مصر من الحياض للدائم .ومع كده فضلت الزيادة السكانية وقلة الأراضى الزراعية والاعتماد الكامل على النيل بيضغطوا على موارد البلد ، والحكومة بتكافح عشان تجهز الاقتصاد لألفية الجديدة من فى افصلاح الاقتصادى والاستثمار فى البينة الاساسية .

السكان 
عدد السكان فى مصر وصل ل78.887.007 حسب التعداد فى 2006 .وغالبية السكان الموجودين فى مصر دلوقتى من العرق المصرى (94 % من السكان او 74.1 مليون حسب CIA Factbook ، 7205 مليون حسب الاهرام ويكلى ) . المصريين انهارده بيتكلوا لغة من العربى اسمها العربى المصرى او المصرى . 90% من السكان مسلمين و10 % أقباط أرثوذكس . قى مصر اقليات عرقية عددها محدود زى : القبايل العربية البدوية فى سينا والصحراء الشرقية ، وأقلية من البربر فى واحة سيوة ، والنوبيين فى جنوب مصر ، وقبايل البجا والدوم فى الصحراء الشرقية .
مصر كان فيها جاليات اجنبية كتيرة وقت الاحتلال زى اليونانيين والايطاليين والسوريين واليهود والأرمن ، ودلوقتى أغلبهم سافر وساب البلد عشان الأحداث السياسية اللى حصلت فى مصر فى الخمسينات ، ومصر دلوقتى فيها أكتر من 900 الف لاجىء او طالبين لجوء أغلبهم فلسطينين او سودانيين .

التعليم 
معدل الامية فى مصر وصل دلوقت ل29 % من السكان ، والتعليم فى مصر مجانى لحد الجامعة ، و الزامى لحد الاعدادية . 93 فى المية من الاطفال بيخشوا المدارس الابتدائى بس ربعهم بيتسربوا من التعليم بعد سنة سادسة ، وفى سنة 1994 ـ1995 ، 87 فى الميهمن الأولد دخلوا الابتدائى نصهم اتسرب من التعليم بعد سنة سادسة .فى مصر أكتر من 200 الف مرسة ابتدائى واعدادى وثانوى قيها أكتر من 10 مليون تلميذ ، و13 جامعة فيها أكتر من 500 الف طالب . من ضمن الجامعات دى : جامعة القاهرة (100 الف طالب ) ، جامعة عين شمس ، جامعة الاسكندرية ، وجامعة الازهر اللى بقالها أكتر من الف سنة وبتعتبر من اكبر مراكز تعليم الاسلام فى العالم كله .
مستوى التعليم فى مصر بيتقدم ببطء شديد بس الحكومة فى الفترة الاخيرة عملت هيئة جديدة عشان تحسن جودة التعليم اسها (هيئة ضمان الجودة ) .

الحالة ال ديموجرافية للمصرين حسب CIA World Factbook :
التركيب السكاني
1. عدد السكّان: 80.335.036  انسان ؛ حسب تقديرات يوليه 2007
2. التركيب العمرى للسكان، وأعداد الذكور والاناث، لكل مرحلة عُمرية، حسب تقديراتسنة 2007
مراحِل العُمر	النسبة المئوية	عدد الذكور	عدد الاناث
أصغر من 15 سنة	32.2%	13.234.428	12.631.681
15 ـ 64 سنة	63.2%	25.688.703	25.082.200
65 سنة فاكبر	4.6%	1.576.376	2.121.648
3. متوسط سن السكان، حسب ً تقديراتسنة 2007
أ. اجمالى السكان: 24.2 سنة.
ب. الذكور: 23.9 سنة.
ج. الاناث: 24.6 سنة.
4. معدَّل النموّ السُّكّاني: 1.721%، حسب تقديراتسنة 2007.
5. معدل المواليد: 22.53 مولوداً، لكل 1000  انسان ، حسب تقديراتسنة 2007.
6. معدل الوفيات: 5.11 حالة، بين كل 1000  انسان ، حسب تقديراتسنة 2007.
7. معدل الهجرة (منها): -0.21 مهاجر، لكل 1000  انسان ، حسب تقديراتسنة 2007.
8. نِسب الذكور الى الاناث، بين اجمالى السكّان، حسب تقديراتسنة 2007
مراحل العُمْر	الذكور	الاناث
عند الولادة	1.05	1
اقل من 15 سنة	1.048	1
15 ـ 64 سنة	1.024	1
65 سنة فأكبــر	0.743	1
اجمالى السكان	1.017	1
9. معدل وفيّات الاطفال حسب تقديراتسنة 2007
أ. الاجمالي: 29.5 حالة، بين كل 1000 طفل.
ب. الذكور: 31.22 حالة، بين كل 1000 طفل.
ج. الاناث: 27.68 حالة، بين كل 1000 طفل.
10. العُمْر المتوقع، حسب تقديراتسنة 2007
أ. لاجمالى السُّكّان: 71.57 سنة.
ب. للذكور: 69.04 سنة.
ج. للاناث: 74.22 سنة.
11. معدَّل الخصوبة: 2.77 اطفال، لكل ست حسب تقديراتسنة 2007.
12. معدل انتشار مرض الايدز بين البالغين: اقل من 0.1 حسب تقديراتسنة 2001.
13. عدد حالات مرضى الايدز بين الأحياء: 12 الف حالة، حسب تقديراتسنة 2001. .
14. عدد الوفيات بسبب مرض الايدز: 700 حالة، حسب تقديراتسنة 2003.
15. الامراض المعدية الرئيسية: حسب تقديراتسنة 2008
أ. درجة الخطورة: متوسطة.
ب. الامراض اللى تنتقل من طريق الطعام والشراب: الاسهال، والكبد الوبائى فيروس A، والحمى التيفودية.
ج. الامراض اللى تنتقل من طريق ملامسة المياه: البلهارسيا Shistosomiasis

16. الجنسية: بيتقال للذّكَر مصريّ، وللأُنثى مصريّة.
17. التقسيمات العرقية: يمثل المصريون، نسبة 98%، من اجمالى السكان، ويمثل البربر، والبدو، والنوبيون، والبيجة Beja نسبة 1%، ويمثل اليونانيون، والأرمن، والجنسيات الأوربية الاخرى (معظمهم ايطاليون وفرنسيون) نسبة 1%.
18. الديانةنسبة المسلمين 90 % والقباط 10 % و1% لبيقية المسيحين
19. اللغة: المصرى الحديث او العربى المصرى
20. نسبة اللى بيعرفوا يقرو ويكتبو حسب تقديرات 2005 :.
أ. بين اجمالى السكان: 71.4%.
ب. بين الذكور: 83%.
ج. بين الاناث: 59.4%.

مصادر 

مصر